Němcy (wjes)

Němcy ( Dörgenhausen) su hornjołužiska wjes  na sewjeru Budyskeho wokrjesa, kotraž słuša wot lěta 1998 k Wojerecam.

 Geografija 
Němcy leža na južnej kromje Wojerec a na sewjernych mjezach serbskich Delan we łučinje Čorneho Halštrowa. Susodne wsy su Wulka Nydej na sewjerowuchodźe, Kulowc a Nowa Wjes na juhu kaž tež Brětnja-Michałki na zapadźe. Juhozapadnje Němcow so Dubrjenske bahno wupřestrěwa.

 Stawizny 
Prěnje historiske naspomnjenje jako Dvringenhvsen sta so w lěće 1264. Mjeno poćahuje so na němskorěčnych sydlerjow z Durinskeje, kotřiž so tule zasydlachu. Z toho wotwodźuje so tež serbske městnostne mjeno.Walter Wenzel: Oberlausitzer Ortsnamenbuch. Ludowe nakładnistwo Domowiny, Budyšin 2008, s. 55 Ležownostne knjejstwo měješe znajmjeńša wot 16. lětstotka klóšter Marijina hwězda, čehoždla w Němcach žane ryćerkubło njeje.

Wot lěta 1908 mějachu Němcy zastanišćo při starym běhu železniskeje čary Budyšin–Wojerecy. Po wotewrjenju noweje čary přez Hórnikecy bu wosobowy wobchad na starej w lěće 1968 zastajeny a čara 1973 zawrjena.

Hač do 1. julija 1998 běchu Němcy samostatna gmejna.

 Wobydlerstwo 
 Podaća po cencusu 2011; staw: 9.5.2011Statistiski krajny zarjad Sakskeje: město Wojerecy   Němcy  město ličba wobydlerjow  697  36.107 ličba domjacnosćow  230  19.230 wosoby na domjacnosć  2,6  1,8 swójby  191  10930 bydlenske twarjenja  195  4.840 bydlenska přestrjeń na wosobu (m²)  36,8  39,0 přerězna staroba w lětach  44,2  50,6 kwocient młodostnycha  22  18 kwocient starychb  33  56 podźěl prózdne stejacych bydlenjow  3,0 %  7,0 % a: poměr ličby wosobow pod 18 lětami k 100 wosobam mjez 18 a 65b: poměr ličby wosobow nad 65 lětami k 100 wosobam mjez 18 a 65

Ličba wobydlerjow so wot 1825 do 1939 wjace hač podwoji (wot 239 na 557). Dla přićehnjenja přesydlencow z němskich wuchodnych teritorijow po Druhej swětowej wójnje přiběraše ličba Němčanow hač do lěta 1950 dale na wjace hač 600. W 1990tych a 2000tych lětach wuwichu so Němcy k atraktiwnemu předměstu Wojerec a maja dźensa nimale 700 wobydlerjow.

 Rěč 
W lěće 1884 měješe wjes po Mukowej statistice 307 wobydlerjow, mjez nimi 288 Serbow (94 %). Arnošt Černik zwěsći 1956 w Němčanskej gmejnje serbski podźěl wobydlerstwa wot jenož hišće 47,9 %.

 Nabožina 
Katolscy Němčenjo přisłušeja znajmjeńša ze 16. lětstotka Kulowskej wosadźe. Ewangelscy wěriwi słušeja k Wojerowskej Janowej wosadźe.

W lěće 1873 natwarichu na kromje wsy małku kapałku, kotraž bu 1958 zwottorhana. Hižo 1952 do 1954 běchu nowu kapałku twarili, kotraž bě 1983–86 a znowa 2017 wobnowjena. Wona je Chrystej Kralej poswjećena.Doreen Zerbe: Katolske cyrkwje a kapałki – Kulow. 2. nakład, Schnell & Steiner, Regensburg 2021, str. 34–36.

 Wosobiny 
 Jakub Čórlich (1900–1989) – ratar, župan Wojerowskeje župy (1947–51)
 Jakub Lulak (1897–1980) – muler, Domowinski prócowar

 Zajimawostki 
 Kapałka při Halštrowje z pózdnjogotiskim wołtarjomWobrazy z kapałki na webstronach Katolskeho posoła
 wulka ličba tykowanych chěžow

mini|center|upright=2|Powětrowy wobraz Němcow

 Žórła 

 Wotkazaj 



Kategorija:Sydlišćo w Budyskim wokrjesu
Kategorija:Sydlišćo w Hornjej Łužicy
Kategorija:Wojerecy
Kategorija:Sydlišćo w serbskim sydlenskim rumje
Kategorija:Sydlišćo při Čornym Halštrowje
Kategorija:Prěnje naspomnjenje 1264
Kategorija:Něhdyša gmejna (Wokrjes Budyšin)
Kategorija:Rozpušćenje gmejny 1998